
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 238 

28 Νοεμβρίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

346. Διατήρηση της εποπτείας Νομικών Προσώπων 
Δημοσίου Δικαίου από το Υπουργείο Οικονομικών. 1 

347. Σύστημα μεταθέσεων των υπαλλήλων του Εθνι¬ 

κού Οργανισμού Καπνού (Ε.Ο.Κ.) με αντικειμενι¬ 
κά κριτήρια. 2 

348. Τροποποίηση και συμπλήρωση διατάξεων των 

Π.Δ/των 243/87 (Α' 104) «Περί κανονισμού λει¬ 
τουργίας επιβατικών αυτοκινήτων δημόσιας 
χρήσης με ή χωρίς μετρητή (ταξί - αγοραία) που 
στην άδεια κυκλοφορίας τους γράφεται ως έδρα 
τους διοικητική μονάδα που βρίσκεται μέσα στα 
όρια της περιοχής Αθηνών - Πειραιώς - περιχώ¬ 
ρων και 244/87 (Α' 104) «Περί κανονισμού λει¬ 
τουργίας επιβατικών αυτοκινήτων δημόσιας 
χρήσης (ταξί - αγοραία) όλης της χώρας εκτός ε¬ 
κείνων που έχουν έδρα στην περιοχή Αθηνών - 
Πειραιώς κ αι περιχώρων». 3 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

Διατήρηση της εποπτείας Νομικών Προσώπων Δημοσί¬ 
ου Δικαίου από το Υπουργείο Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του έκτου εδαφίου της παρ. 2 του άρ¬ 
θρου 1 του Ν. 2503/1997 «Διοίκηση, οργάνωση, στελέ- 
χωσητης Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/Α7 
30.5.1997). 

β) Τις κείμενες νομοθετικές διατάξεις, από τις οποίες 
προκύπτει ότι, τα Ν.Π.Δ.Δ. που εποπτεύει το Υπουργείο 
Οικονομικών, επιτελούν κρατικούς σκοπούς, που συνδέ¬ 
ονται άμεσα είτε με τη γενικότερη πολιτική του Υπουργεί¬ 
ου, είτε με τη δημόσια περιουσία και τα εθνικά κληροδο¬ 
τήματα, είτε με την επαγγελματική κατάρτιση των υπαλ¬ 
λήλων του. 


γ) Την κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης για τις αρμοδιότητες των Υφυπουργών αριθ. 
ΔΙΔΚ/Φ.1/20199/5.9.1997 (ΦΕΚ Β'801) όπως τροποποιή¬ 
θηκε με την ΔΙΔΚ/Φ1/23470/20.10.1997 όμοια (ΦΕΚ Β' 
924). 

δ) Το γεγονός ότι, από τις διατάξεις του παρόντος Προ¬ 
εδρικού Διατάγματος, δεν προκαλείται δαπάνη σε βάρος 
του Κρατικού Προϋπολογισμού, ούτε του Προϋπολογι¬ 
σμού άλλων φορέων (άρθρ. 29 Ν. 1558/1985, όπως προ¬ 
στέθηκε μετο άρθρο 27του Ν. 2081 /92 και αντικ. με το άρ¬ 
θρο 1 παρ. 2του Ν. 2469/97 (Α' 38). 

ε) Την αριθ. 521/1997 γνωμοδότηση του Συμβουλίου 
της Επικράτειας, μετά από πρόταση του Υπουργού Οικο¬ 
νομικών και του Υφυπουργού Εσωτερικών, Δημόσιας Δι¬ 
οίκησης και Αποκέντρωσης, αποφασίζουμε: 

Άρθρο Μόνο 

Διατηρείται η εποπτεία από το Υπουργείο Οικονομικών, 
στα εξής Νομικά Πρόσωπα Δημοσίου Δικαίου: 
α) Ταμείο Παρακαταθηκών και Δανείων (Ν. 3646/28). 
β) Οργανισμό Διαχείρισης Δημοσίου Υλικού (Ν.Δ. 
183/46 και Ν. 251/76). 

γ) Ταμείο Ανταλλάξιμης Περιουσίας και Αποκατάστα¬ 
σης Προσφύγων (Ν.Δ. 3713/57). 

δ) Ειδικό Ταμείο Ελέγχου Παραγωγής και Ποιότητος 
Αλκοόλης - Αλκοολούχων Ποτών (Ν. 2964/1922 και Ν. 
2127/1993). 

ε) Βαρβάκειο Ίδρυμα (Ν.Δ. 2562/1953). 
στ) Επιτροπή Ολυμπίων και Κληροδοτημάτων (Α.Ν. 
1920/1939). 

ζ) Σχολή Επιμόρφωσης Υπαλλήλων Υπουργείου Οικο¬ 
νομικών (Ν. 2343/1995). 

Στον Υπουργό Οικονομικών, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 19 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΕΣΩΤ., ΔΗΜ. ΔΙΟΙΚΗΣΗΣ 

ΚΑΙ ΑΠΟΚ/ΣΗΣ 

ΠΑΝΝΟΣ ΠΑΠΑΝΤΩΝΙΟΥ ΣΤΑΥΡΟΣ ΜΠΕΝΟΣ 

( 2 ) 

Σύστημα μεταθέσεων των υπαλλήλωντου Εθνικού Οργα¬ 
νισμού Καπνού (Ε.Ο.Κ.) με αντικειμενικά κριτήρια. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Της παραγράφου 3 του άρθρου 2 του ν. 2247/1994 
«Ρυθμίσεις θεμάτων συστήματος προσλήψεων» (ΦΕΚ 
182/Τ.Α/1994). 

2. Του άρθρου 29 Α’ του ν. 1558/1985 «Κυβέρνηση και 
κυβερνητικά όργανα» (ΦΕΚ 137/τ.Α/1985), όπως το άρ¬ 
θρο αυτό προστέθηκε με το άρθρο 27 του ν. 2081/1992 
«Ρύθμιση του θεσμού των Επιμελητηρίων, τροποποίηση 
των διατάξεων του ν. 1712/1987 για τον εκσυγχρονισμό 
των επαγγελματικών οργανώσεων των εμπόρων, βιοτε- 
χνών και λοιπών επσγγελματιών και άλλες διατάξεις» 
(ΦΕΚ 154/τ.Α/1987) και τροποποιήθηκε μετηνπαρ.2ατου 
άρθρου 1 του ν. 2469/1997 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (ΦΕΚ 38/τ.Α/1997). 

3. Του άρθρου 8 του π.δ. 437/1985 «Καθορισμός και α¬ 
νακατανομή των αρμοδιοτήτων των Υπουργείων» (ΦΕΚ 
157/τ.Α/1985). 

4. Την αριθμ. ΔΙΔΚ/Φ 1/20199/5.9.1997 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ801/τ.Β/1997), 
όπως τροποποιήθηκε με την ΔΙΔΚ/Φ. 1/23470/20-10.1997 
ομοιάτης (Β 924). 

5. Το γεγονός ότι από τις διατάξεις του παρόντος δια¬ 
τάγματος δενπροκαλείται δαπάνη σε βάρος του προϋπο¬ 
λογισμού του Εθνικού Οργανισμού Καπνού (Ε.Ο.Κ.). 

6. Την 411/1997 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Γεωργίας και 
του Υφυπουργού Εσωτερικών , Δημόσιας Διοίκησης και 
Αποκέντρωσης αποφασίζουμε: 

Άρθρο 1 

Καθιέρωση συστήματος μεταθέσεων 

1. Οι μεταθέσεις των υπαλλήλων του Εθνικού Οργανι¬ 
σμού Καπνού (Ε.Ο.Κ.) ενεργούνται με βάση τα αντικειμε¬ 
νικά κριτήρια του άρθρου 3 του παρόντος σε κενές οργα¬ 
νικές θέσεις σύμφωνα με τα όσα προβλέπονται από τις 
διατάξεις των παραγράφων 1 έως 4 του άρθρου 2 του ν. 
2247/94. 

2. Οι μεταθέσεις των υπαλλήλων διενεργούνται βάσει 
του αθροίσματος των μονάδων που συγκεντρώνουν ανά¬ 
λογα με τα εφαρμοζόμενα στην περίπτωσή τους κριτήρια. 

Άρθρο 2 

Κατηγορίες μεταθέσεων 

Οι ανωτέρω μεταθέσεις διακρίνονται στις εξής κατηγο¬ 
ρίες: 

1. Μεταθέσεις με αίτηση του υπαλλήλου για τους κατω¬ 
τέρω λόγους: 

α) Υγείας 

β) Συνυπηρέτησης 

γ) Σπουδών 


δ) Αμοιβαίων μεταθέσεων 

2. Μεταθέσεις χωρίς αίτηση του υπαλλήλου. 

Άρθρο 3 

Κριτήρια μεταθέσεων και συντελεστές βαρύτητας 
(μόρια) αυτών 

1. Για τις μεταθέσεις του άρθρου 1 του παρόντος λαμ- 
βάνονται υπόψη τα κατωτέρω κριτήρια, που αξιολογού¬ 
νται με ανάλογους συντελεστές βαρύτητας (μόρια) ως α¬ 
κολούθως: 

α) Ο συνολικός χρόνος πραγματικής υπηρεσίας του υ¬ 
παλλήλου, που υπολογίζεται για τη συμπλήρωση τριακο- 
νταπενταετίας, ο οποίος αξιολογείται με συντελεστή 1 για 
κάθε έτος υπηρεσίας. 

Ο συνολικός χρόνος πραγματικής υπηρεσίας των υ¬ 
παλλήλων υπολογίζεται μέχρι την 31η Δεκεμβρίου του έ¬ 
τους που προηγείται των μεταθέσεων και εκφράζεται σε 
έτη και μήνες. Χρόνος ίσος ή μεγαλύτερος των έξι (6) μη¬ 
νών υπολογίζεται ως πλήρες έτος, ενώ χρόνος ίσος ή με¬ 
γαλύτερος των δεκαπέντε (15) ημερών υπολογίζεται ως 
πλήρης μήνας. Χρόνος μικρότερος των δεκαπέντε (15) η¬ 
μερών δεν λαμβάνεται υπόψη. 

β) Ο χρόνος υπηρεσίας κατά περιοχή. 

Γιατην εφαρμογή του κριτηρίου αυτού οι πόλεις των Νο¬ 
μών της Χώρας, όπου εδρεύουν οι υπηρεσίες του Εθνικού 
Οργανισμού Καπνού, κατανέμονται, ανάλογα με τις συν¬ 
θήκες διαβίωσης κάθε πόλης, στις κατωτέρω ζώνες: 

1) ΖώνηΑ'. 

Αθήνα (περιοχή τέως Διοικήσεως Πρωτευούσης), Θεσ¬ 
σαλονίκη. 

2) Ζώνη Β'. 

Λαγκαδάς, Κατερίνη, Βέροια, Βόλος, Λάρισα, Καβάλα. 

3) Ζώνη Γ. 

Ναύπλιο, Κιλκίς, Σέρρες, Λαμία, Καρδίτσα, Τρίκαλα, Ιω¬ 
άννινα. 

4) Ζώνη Δ'. 

Ελευθερούπολη, Χρυσούπολη, Ζαγκλιβέρι, Αιγίνιο, 
Γ ιαννιτσά. 

5) Ζώνη Ε'. 

Αλεξανδρούπολη, Δράμα, Σοχός, Αριδαία, Αξιούπολη, 
Νιγρίτα, Κοζάνη, Ελασσόνα, Αγρίνιο, Μεσολόγγι, Άρτα. 

6) Ζώνη ΣΤ'. 

Κομοτηνή, Ξάνθη, Ροδολείβος, ΝέαΖίχνη, Πτολεμαΐδα, 
Αταλάνπι Αμφίκλεια, Αμφιλοχία. 

7) Ζώνη Ζ'. 

Σιδηρόκαστρο, Νεάπολη Βοΐου, Γρεβενά, Γαβαλού, Α¬ 
στακός. 

Η υπηρεσία του υπαλλήλου στις ανωτέρω πόλεις αξιο¬ 
λογείται με τους ακόλουθους συντελεστές : 

α. ένα (1) για κάθε έτος υπηρεσίας στις πόλεις της Α'. 
Ζώνης. 

β. δύο (2) για κάθε έτος υπηρεσίας στις πόλεις της Β'. 
Ζώνης. 

γ. τρία (3) για κάθε έτος υπηρεσίας στις πόλεις της Γ. 
Ζώνης. 

δ. τέσσερα (4) για κάθε έτος υπηρεσίας στις πόλεις της 
Δ: Ζώνης. 

ε. πέντε (5) για κάθε έτος υπηρεσίας στις πόλεις της Ε'. 
Ζώνης. 

στ. έξι (6) για κάθε έτος υπηρεσίας στις πόλεις της ΣΤ. 
Ζώνης. 

ζ. επτά (7) για κάθε έτος υπηρεσίας στις πόλεις της Ζ'. 
Ζώνης. 

Χρόνος υπηρεσίας μέχρι και επτά (7) μηνών αξιολογεί¬ 
ται με το μισό του οικείου συντελεστή. Χρόνος μεγαλύτε¬ 
ρος των επτά (7) μηνών θεωρείται ως πλήρες έτος. Ο υ¬ 
πολογισμός του χρόνου γίνεται με βάση την 31η Δεκεμ¬ 
βρίου κάθε έτους. 

Ο χρόνος υπηρεσίας σε κάθε υπηρεσιακή μονάδα υπο¬ 
λογίζεται από την ημερομηνία ανάληψης καθηκόντων 
στην μονάδα αυτή μέχρι την ημερομηνία αποχώρησης 
του υπαλλήλου απ'αυτήν. 

γ) Η οικογενειακή κατάσταση, η οποία αξιολογείται με 
συντελεστή τρία (3) για το σύζυγο, τρία (3) για το πρώτο 
τέκνο και πέντε (5) για κάθε επόμενο ανήλικο τέκνο ή τέ¬ 
κνο που σπουδάζει σε σχολή τριτοβάθμιας εκπαίδευσης, 
εφόσον δεν έχει συμπληρώσει το 25ο έτος της ηλικίας του 
(άρθρο 2, παρ. 2του Ν. 2247/94). 

Στους άγαμους διαζευγμένους, χήρους και εν διαστά- 
σει υπαλλήλους-γονείς τέκνων από τα αναφερόμενα στο 
προηγούμενο εδάφιο, για τα οποία τους έχει αποδεδειγ¬ 
μένα ανατεθεί η επιμέλεια, οι συντελεστές βαρύτητας 
προσαυξάνονται κατά ένα (1) για κάθε τέκνο (άρθρο 2, 
παρ. 2του ν. 2247/94). 

Ως τέκνα,για τον υπολογισμό μορίων, θεωρούνται και 
τα άγαμα τέκνα ανεξαρτήτως ηλικίας που έχουν ποσοστό 
αναπηρίας 67% και άνω. 

δ) Η ηλικία των ετών 40 και άνω του υπαλλήλου. 

Για την εφαρμογή του κριτηρίου αυτού λαμβάνεται υπό¬ 
ψη η ηλικία των ετών 40, 41-50, 51-60, η οποία αξιολογεί¬ 
ται με τους συντελεστές ένα (1), δύο (2) και τρία (3) αντί¬ 
στοιχα (άρθρο 2, παρ. 2του Ν. 2247/94). 

Γιατον υπολογισμό της ηλικίας στα κριτήρια γ' και δ' ως 
ημέρα γέννησης θεωρείται η 31 Δεκεμβρίου του έτους 
γέννησης. 

ε) Η συνυπηρέτηση, η οποία αξιολογείται με συντελε¬ 
στή εννέα (9) και λαμβάνεται υπόψη αν ο άλλος σύζυγος 
υπηρετεί στο Δημόσιο, Ν.Π.Δ.Δ., Ο.Τ.Α,ή άλλοφορέατου 
δημόσιου τομέα ή κατά την τελευταία διετία εργάζεται 
στον ιδιωτικό τομέα ή είναι επαγγελματίας. 

Η ιδιότητα, ως υπαλλήλου του Δημοσίου, Ν.Π.Δ.Δ., ΟΤΑ 
ή άλλου φορέα του δημόσιου τομέα αποδεικνύεται με βε¬ 
βαίωση της υπηρεσίας, ενώ η ιδιότητα ως εργαζόμενου 
στον ιδιωτικό τομέα ή ως επαγγελματία, με βεβαίωση του 
οικείου ασφαλιστικού φορέα ή Επιμελητηρίου. 

Η απαιτούμενη διετία πρέπει να έχει συμηληρωθεί την 
31η Δεκεμβρίου του έτους που προηγείται της κατάρτι¬ 
σης του πίνακα μεταθέσεων. 

στ) Η εντοπιότητα. 

Το κριτήριο της εντοπιότητας αξιλογείται με συντελε¬ 
στή εννέα (9). Στη μετάθεση με αίτηση ως εντοπιότητα νο¬ 
είται η καταγωγή του υπαλλήλου ή του άλλου συζύγου α¬ 
πό περιοχή του νομού στην οποία ζητεί να μετατεθεί ή ό¬ 
που οι σύζυγοι έχουν τη μόνιμη κατοικία τους επί μία 
τουλάχιστον δεκαετία, εφόσον η απόσταση του τόπου 
στον οποίο ο υπάλληλος υπηρετεί από τον τόπο στον ο¬ 
ποίο επιθυμεί να μετατεθεί υπερβαίνει τα εβδομήντα (70) 
χιλιόμετρα. Στην περίπτωση αυτή ο υπάλληλος υποχρε- 
ούται να υπηρετήσει συνεχώς για χρονικό διάστημα του¬ 
λάχιστον πέντε (5) ετών στη θέση του τόπου που επιθυμεί 
να μετατεθεί. Στη μετάθεση χωρίς αίτηση ως εντοπιότητα 
νοείται η καταγωγή του υπαλλήλου ή του άλλου συζύγου 
από περιοχή του νομού στην οποία υπηρετεί ή όπου οι σύ¬ 
ζυγοι έχουν τη μόνιμη κατοικία τους επί μία τουλάχιστον 
δεκαετία, εφόσον η απόσταση του τόπου στον οποίο ο υ¬ 
πάλληλος υπηρετεί από τον τόπο στον οποίο ενεργείται η 


μετάθεσή του, υπερβαίνει τα εβδομήντα (70) χιλιόμετρα. 
Ως αποδεικτικό στοιχείο, για μεν την καταγωγή απαιτείται 
πιστοποιητικό του οικείου Δήμου ή Κοινότητας, για δετήν 
κατοικία βεβαίωση της οικείας αστυνομικής αρχής. 

2. Για προϋπηρεσίες που έχουν αναγνωρισθεί ή θα ανα- 
γνωρισθούν μέχρι την ημερομηνία υποβολής των αιτήσε¬ 
ων για μεταθέσεις και οι οποίες προσμετρώνται για τη συ¬ 
μπλήρωση πραγματικής 35ετούς δημόσιας υπηρεσίας 
του υπαλλήλου τα χορηγούμενα μόρια καθορίζονται σύμ¬ 
φωνα με τα μόρια που αντιστοιχούν στην πλησιέστερη υ¬ 
πηρεσιακή μονάδα του Εθνικού Οργανισμού Καπνού. 

3. Ο χρόνος υπηρεσίας υπαλλήλου σε μονάδες του ε¬ 
ξωτερικού αξιολογείται με το συντελεστή που προβλέπε- 
ται για τη ζώνη Α' της περίπτωσης β' της παραγράφου 1 
του παρόντος άρθρου. 

4. Υπάλληλοι που αποσπώνται σε υπηρεσίες του εσωτε¬ 
ρικού ή τελούν σε εκπαιδευτική άδεια λαμβάνουν τα μό¬ 
ρια της πόλης στην οποία εδρεύει η υπηρεσία που απο- 
σπώνται ή γίνεται η εκπαίδευση ή τα μόρια που αντιστοι¬ 
χούν στην πόλη που βρίσκεται η πλησιέστερη υπηρεσιακή 
μονάδα του Ε.Ο.Κ. 

5. Στις μεταθέσεις με αίτηση ο υπάλληλος που συγκε¬ 
ντρώνει το μεγαλύτερο άθροισμα μορίων, σύμφωνα μετά 
παραπάνω κριτήρια και τους συντελεστές, προηγείται 
των λοιπών υπαλλήλων που ζητούν μετάθεση για την ίδια 
θέση. 

Στις μεταθέσεις χωρίς αίτηση, ο υπάλληλος που συγκε¬ 
ντρώνει το μικρότερο άθροισμα μορίων, σύμφωνα με τα 
παραπάνω κριτήρια., προηγείται των λοιπών υπαλλήλων. 

Άρθρο 4 

Μεταθέσεις για λόγους υγείας 

1. Υπάλληλος που ο ίδιος ή σύζυγος ή άγαμο τέκνο του 
πάσχει από κάποιο από τα δυσίατα νοσήματα που αναφέ- 
ρονται στο άρθρο 109 του Π.Δ. 611/77 (ΦΕΚ 
198/Τ.Α/1977) «Υπαλληλικός Κώδικας» ή από νόσο η ο¬ 
ποία απαιτεί τακτικές μεταγγίσεις αίματος ή αιμοκάθαρ¬ 
ση , μετατίθεται κατά προτεραιότητα μετά από αίτησή του 
που υποβάλλεται οποτεδήποτε, ανεξάρτητα από το ά¬ 
θροισμα μορίωνπου συγκεντρώνει ο υπάλληλος. Στην πε¬ 
ρίπτωση που οι υποψήφιοι υπάλληλοι της κατηγορίας αυ¬ 
τής που ζητούν μετάθεση για τις ίδιες θέσεις είναι περισ¬ 
σότεροι από τον αριθμό των κενών οργανικών θέσεων, 
προηγούνται οι υπάλληλοι που συγκεντρώνουν το μεγα¬ 
λύτερο άθροισμα μορίων. 

2. Η αίτηση συνοδεύεται από κοινή γνωμάτευση Δ/ντή 
και Επιμελητή Κλινικής Κρατικού Νοσηλευτικού Ιδρύμα¬ 
τος για το είδος της νόσου και βεβαίωση - γνωμάτευση 
της οικείας Πρωτοβάθμιας Υγειονομικής Επιτροπής ότι 
στο νομό που υπηρετεί ο υπάλληλος δεν υπάρχει κατάλ¬ 
ληλη μονάδα Κρατικού Νοσηλευτικού Ιδρύματος για την 
αντιμετώπιση της νόσο υ. 

Άρθρο 5 

Μεταθέσεις για συνυπηρέτηση 

Μετάθεση υπαλλήλου για συνυπηρέτηση επιτρέπεται 
όταν ο ή η σύζυγός του υπηρετεί ή εργάζεται με οποιαδή¬ 
ποτε σχέση σε φορέα του δημόσιου τομέα ή είναι άμισθος 
δημόσιος υπάλληλος ή λειτουργός ή επαγγελματίας ή ερ¬ 
γάζεται στον ιδιωτικό τομέα. Στις δύο τελευταίες περι¬ 
πτώσεις ο ή η σύζυγος του υπαλλήλου απαιτείται να ερ¬ 
γάζεται για δύο τουλάχιστον έτη στο νομό, για τον οποίο 
ζητείται η μετάθεση. Η συνδρομή των παραπάνω προϋ- 

ποθέσεων αποδεικνύεται με βεβαίωση του οικείου φορέα 
του δημόσιου τομέα ή του ασφαλιστικού φορέα ή του αρ¬ 
μόδιου Επιμελητηρίου. 

Άρθρο 6 

Μεταθέσεις για λόγους σπουδών 

1. Οι μεταθέσεις της κατηγορίας αυτής γίνονται σε κε¬ 
νές οργανικές θέσεις, με αίτηση του υπαλλήλου, λόγω 
φοιτήσεως του ιδίου σε σχολή Τριτοβάθμιας Εκπαί¬ 
δευσης (ΑΕΙ ή ΤΕΙ), προς απόκτηση πρώτου πτυχίου 
σπουδών. 

2. Οι αιτήσειςτων υπαλλήλωνγια μετάθεση λόγω σπου¬ 
δών υποβάλλονται εντός του μηνός Σεπτεμβρίου του έ¬ 
τους εισαγωγής στη σχολή και εξετάζονται από το Υπη¬ 
ρεσιακό Συμβούλιο τον Οκτώβριο, με βάση το συνολικό α¬ 
ριθμό των μορίων, σύμφωνα με τα όσα ορίζονται στο 
πρώτο εδάφιο της παραγράφου 2 του άρθρου 3 του πα¬ 
ρόντος διατάγματος. 

3. Η διάρκεια της μεταθέσεως του υπαλλήλου για λό¬ 
γους σπουδών δεν μπορεί να παραταθεί για διάστημα με¬ 
γαλύτερο των ετών φοίτησης, όπως αυτά προβλέπονται 
για κάθε σχολή συν ένα. 

Άρθρο 7 

Αμοιβαίες Μεταθέσεις 

Αμοιβαίες μεταθέσεις υπαλλήλων του ιδίου κλάδου και 
ειδικότητας κατόπιν αιτήσεώς τους, για την ανταλλαγή 
των θέσεών τους, επιτρέπονται εφόσον δεν έχει υποβλη¬ 
θεί αίτηση άλλων υπαλλήλων με μεγαλύτερο άθροισμα 
μορίων για τις ίδιες θέσεις. 

Άρθρο 8 

Διαδικασία μεταθέσεων 

1. Για τη διενέργεια των μεταθέσεων του άρθρου 2 του 
παρόντος διατάγματος, η αρμόδια Διεύθυνση Διοικητι¬ 
κού του Ε.Ο.Κ. καταρτίζει εντός του μηνός Ιανουάριου ε- 
κάστου έτους τους κατωτέρω πίνακες: 

α) Πίνακες κενών οργανικών θέσεων 

Οι πίνακες αυτοί περιλαμβάνουντις κενές οργανικές θέ¬ 
σεις κατά κλάδο μονίμου προσωπικού κάθε υπηρεσιακής 
οργανικής μονάδας του Ε.Ο.Κ. 

Ως κενές θέσεις για την εφαρμογή του παρόντος δια¬ 
τάγματος νοούνται οι υφιστάμενες κενές οργανικές θέ¬ 
σεις κατά κλάδο την 31η Δεκεμβρίου κάθε έτους πλέον 
των θέσεων των αποχωρούντων έως 31 Μάίου του επομέ¬ 
νου έτους, λόγω συμπληρώσεως ορίου ηλικίας ή τριακο- 
νταπενταετίας. 

β) Πίνακες μεταθετέων υπαλλήλων 

Οι πίνακες αυτοί περιλαμβάνουν όλους ανεξαιρέτως 
τους υπαλλήλους που υπηρετούν κατά την 31 η Δεκεμβρί¬ 
ου του προηγουμένου έτους κατά κλάδο καθώς και τις μο¬ 
νάδες μετάθεσης που συγκεντρώνει καθένας εξ αυτών 
συνολικά σύμφωνα με τις διατάξεις του άρθρου 3 του πα¬ 
ρόντος. 

Η εγγραφή των υπαλλήλων στους πίνακες μεταθετέων 
γίνεται κατ’ αύξουσα σειρά των συνολικών μονάδων με¬ 
τάθεσης που συγκεντρώνει ο υπάλληλος. 

Σε περίπτωση ισοβαθμίας στο συνολικό αριθμό μονά¬ 
δων μετάθεσης γίνεται κλήρωση από το Υπηρεσιακό Συμ¬ 
βούλιο στην οποία μπορούν να παρευρίσκονται οι ενδια¬ 
φερόμενοι υπάλληλοι αυτοπροσώπως ή με εξουσιοδοτη¬ 
μένο εκπρόσωπό τους. 


Για τους υπαλλήλους που εξαιρούνται από τις μεταθέ¬ 
σεις γίνεται σχετική παρατήρηση στους ανωτέρω πίνακες 
με παραποπή στις διατάξεις που προβλέπουν την εξαίρε¬ 
ση. 

Οι ανωτέρω πίνακες κοινοποιούνται στους υπαλλήλους 
εντός του πρώτου 10ημέρου του Φεβρουάριου. 

Κατά των πινάκων μεταθετέων δύναται να ασκηθεί έν¬ 
σταση ενώπιον του Υπηρεσιακού Συμβουλίου εντός δέκα 
(10) ημερών από την ημερομηνία που έλαβαν γνώση οι υ¬ 
πάλληλοι. Το Υπηρεσιακό Συμβούλιο αποφασίζει περίτης 
τύχης της ένστασης εντός δέκα (10) ημερών και ενημε¬ 
ρώνεται σχετικά ο υπάλληλος. Εάν η ένσταση κατά των πι¬ 
νάκων αυτών αναφέρεται σε λανθασμένο υπολογισμό 
των μονάδων μετάθεσης και διαπιστωθεί η ορθότητά της 
από τη Διεύθυνση Διοικητικού τότε η σχετική διόρθωση 
γίνεται απ αυτήν και η προθεσμία ασκήσεως της ενστά- 
σεως για τους θίγόμενους από τη διόρθωση αρχίζει από 
τη γνωστοποίησή της σ' αυτούς. 

Οιπίνακες μεταθετέων καθίστανται οριστικοίτην31η Μαρ¬ 
τίου κάθε έτους. Μεταβολή μετά την ορισπκοποίησή τους ε¬ 
πιτρέπεται μόνο σε περίπτωση μετάταξης υπαλλήλου. 

2. Μετά την κοινοποίηση των πινάκων μεταθετέων και 
μέχρι 31 Μαρτίου κάθε έτους ο υπάλληλος έχει δικαίωμα 
να υποβάλει έγγραφη αίτηση μετάθεσης εφ’ όσον μέχρι 
31 Αυγούστου του έτους που γίνονται οι μεταθέσεις, συ¬ 
μπληρώνει διετή συνεχή υπηρεσία στο νομό που υπηρε¬ 
τεί. Προκειμένου περί νεοδιοριζομένων υπαλλήλων ε¬ 
φαρμόζονται οι διατάξεις του άρθρου 7 του Ν. 2085/92 
(ΦΕΚ 170/τ.Α/1992) όπως αυτές ισχύουν. 

Αιτήσεις μετάθεσης υπαλλήλων που δεν έχουν συμπλη¬ 
ρώσει τα ελάχιστα όρια παραμονής στην υπηρεσία που υ¬ 
πηρετούν δεν λαμβάνονται υπόψη. 

3. Η Δ/νση Διοικητικού φροντίζει για την υποβολή του 
σχετικού ερωτήματος προς το Υπηρεσιακό Συμβούλιο ε¬ 
ντός του μηνός Απριλίου και για την έκδοση και κοινοποί¬ 
ηση των αποφάσεων μετάθεσης στις αρμόδιες υπηρε¬ 
σίες, μέχρι 31 Μάίου κάθε έτους. 

4. Το Υπηρεσιακό Συμβούλιο συνεδριάζει μέχρι 15 
Μάίου και αφού λάβει υπόψη τις κενές οργανικές θέσεις 
τις μονάδες μετάθεσης και τις αιτήσεις των ενδιαφερομέ¬ 
νων υπαλλήλων, γνωμοδοτεί για τις μεταθέσεις των υ¬ 
παλλήλων, με την εξής σειρά: 

α. Μεταθέσεις με αίτηση του υπαλλήλου : 

1) για λόγους υγείας 

2) για συνυπηρέτηση 

3) για αμοιβαίες μεταθέσεις 

β. Μεταθέσει χωρίς αίτηση του υπαλλήλου για την κά¬ 
λυψη κενών οργανικών θέσεων βάσει του πίνακα μεταθέ¬ 
σεων. Οι μεταθέσεις της κατηγορίας αυτής γίνονται κατά 
ζώνη και με αντίστροφη σειρά από αυτή της εγγραφής 
των ζωνών στο άρθρο 3 παράγραφο 1 περίπτωση β του 
παρόντος διατάγματος. 

Άρθρο 9 

Γ ενικές Διατάξεις 

1. Μεταθέσεις προϊσταμένων οργανικών μονάδων κατά 
τη διάρκεια της θητείας τους γίνονται μόνο σε θέση προϊ¬ 
σταμένου αντιστοίχου επιπέδου οργανικής μονάδας. Για 
τις μεταθέσεις αυτές καθώς επίσης και για την τοποθέτη¬ 
ση τωνπροϊσταμένωνοργανικών μονάδων συνεκτιμώνται 
τα αντικειμενικά κριτήρια που καθιερώνονται με τις διατά¬ 
ξεις του παρόντος Π. Δ/τος καθώς επίσης και οι ανάγκες 
και οι ιδιαιτερότητες κάθε θέσης. 

2. Κατά τις τοποθετήσεις νεοδιοριζομένων υπαλλήλων, 
που γίνονται σύμφωνα με τις εκάστοτε ισχύουσες διατά¬ 
ξεις, λαμβάνονται υπόψη και τα κριτήρια μεταθέσεων και 
οι συντελεστές βαρύτητας αυτών του άρθρου 3 του πα¬ 
ρόντος Π. Δ/τος. 

3. Οι μεταθέσεις χωρίς αίτηση διενεργούνται κατά το 
χρονικό διάστημα μεταξύ 1ης Ιουλίου και 31ης Αυγού- 
στου πλην των περιπτώσεων κάλυψης κενής οργανικής 
θέσης, λόγω θανάτου, παραίτησης ή παρατεταμένης α¬ 
πουσίας υπαλλήλου πέραν των τεσσάρων (4) μηγών. Τ' α¬ 
νωτέρω δεν έχουν εφαρμογή στην περίπτωση έναρξης ή 
παύσης λειτουργίας υπηρεσιακής μονάδας. 

Άρθρο 10 

Εξαίρεση από τις μεταθέσεις - προσωρινή αναστολή 

1. Από τις μεταθέσεις εξαιρούνται: 

α) Οι υπάλληλοι που έχουν μεταταγεί σε υπηρεσίες 
προβληματικών περιοχών προ της παρόδου δετίας από 
τη μετάταξή τους (άρθρο 13 του Ν. 2116/1993, ΦΕΚ 
18/τ.Α/1993). 

β) Υπάλληλοι που διανύουν την τελευταία 2ετία πριν α¬ 
πό την αυτοδίκαιη απόλυσή τους από την υπηρεσία. 

γ) Υπάλληλοι που δεν συμπληρώνουν στον τόπο που υ¬ 
πηρετούν τον προβλεπόμενο από τις διατάξεις του πρώ¬ 
του και δεύτερου εδαφίου της παρ. 2 του άρθρου 8 του 
παρόντος χρόνο. 

δ) Υπάλληλοι για τους οποίους προβλέπεται εξαίρεση 
μεταθέσεων από σχετική διάταξη νόμου. 

2. Από τις μεταθέσεις χωρίς αίτηση εξαιρούνται: 

α) Τα μέλη διοικήσεων των συνδικαλιστικών οργανώσε¬ 
ων της παρ. 5 του άρθρου 30 του Ν. 1264/82 (ΦΕΚ 
79/τ.Α/82). 

Μετακίνησή τους εντός της περιοχής της τέως 
Διοικήσεως Πρωτευούσης ή εντός της αυτής πόλης επι¬ 
τρέπεται. 

Η απόδειξη της ανωτέρω ιδιότητας γίνεται με βεβαίωση 
της οικείας συνδικαλιστικής οργάνωσης. 

β) Υπάλληλοι που οι ίδιοι ή σύζυγος ή άγαμο τέκνο τους 
πάσχει από νόσο που αναφέρεται στο άρθρο 109του Π.Δ. 
611/77 ή από νόσο η οποία απαιτεί τακτικές μεταγγίσεις 
αίματος ή αιμοκάθαρση. 

Για την εξαίρεση υποβάλλονται τα δικαιολογητικά της 
παρ. 2 του άρθρου 4 του παρόντος διατάγματος. 

γ) Υπάλληλοι που οι ίδιοι ή σύζυγος ή τέκνο τους έχουν 
σωματική αναπηρία 67% και άνω. 

Για την εξαίρεση απαιτείται η υποβολή σχετικής απόφα 
σης Πρωτοβάθμιας Υγειονομικής Επιτροπής. 

3. Οι μεταθέσεις αναστέλλονται προσωρινά και για χρο¬ 
νικό διάστημα μέχρι ενός έτους στις εξής περιπτώσεις: 

α) Γ ια τις γυναίκες υπαλλήλους, κατά τη διάρκεια της ά¬ 
δειας κυήσεως και λοχείας. 

Γιατην αναστολή απαιτείται η υποβολή των σχετικών δι- 
καιολογητικών που προβλέπονται από τον Υπαλληλικό 
Κώδικα για τη χορήγηση των ανωτέρω αδειών. 

β) Γ ια τους υπαλλήλους που έχουν λάβει εκπαιδευτική 
άδεια ή παρακολουθούν προγράμματα επιμόρφωσης ή 
μετεκπαίδευσης και για όσο χρόνο διαρκεί η άδεια ή το 
πρόγραμμα. 

γ) Γιατους υπαλλήλους που μέσα στο έτος των μεταθέ¬ 
σεων έχει αποβιώσει ο ή η σύζυγός τους ή τέκνο τους. 

δ) Λόγω σοβαρών υπηρεσιακών αναγκών, ύστερα από 
αιτιολογη μένη πρόταση της υπηρεσίας και σύμφωνη γνώ¬ 


μη του Υπηρεσιακού Συμβουλίου και σε ποσοστό μέχρι έ¬ 
να τοις εκατό (1%) του συνόλου του προσωπικού του οι¬ 
κείου κλάδου. Η αναστολή μετάθεσης της παρούσας πε¬ 
ρίπτωσης δεν μπορεί να αφορά τον ίδιο υπάλληλο περισ¬ 
σότερο από τρεις φορές. 

Άρθρο 11 

Μεταβατικές διατάξεις 

Κατά την πρώτη εφαρμογή του παρόντος οι πίνακες της 
παρ. 1 α, 1 β του άρθρου 8 θα καταρτισθούν μέσα σε πέντε 
(5) μήνες από τη δημοσίευση του παρόντος διατάγματος. 
Οι αιτήσεις μετάθεσης των υπαλλήλων θα υποβληθούν 
μέσα σε ένα μήνα από την κοινοποίηση των πινάκων και η 
ανάληψη υπηρεσίας των μετατιθεμένων στη νέα τους θέ¬ 
ση θα γίνει μέσα σε δύο μήνες από την ημερομηνία γνω¬ 
μοδότησης του Υπηρεσιακού Συμβουλίου. 

Άρθρο 12 
Τελικές διατάξεις 

Η ισχύς των διατάξεων του παρόντος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 12 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤ., ΔΗΜ. ΔΙΟΙΚΗΣΗΣ ΓΕΩΡΓΙΑΣ 

ΚΑΙΑΠΟΚ/ΣΗΣ 

ΣΤΑΥΡΟΣ ΜΠΕΝΟΣ ΣΤΕΦΑΝΟΣ ΤΖΟΥΜΑΚΑΣ 

-·- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 348 

(3) 

Τροποποίηση και συμπλήρωση διατάξεων των Π.Δ/των 
243/87 (Α' 104) «Περί κανονισμού λειτουργίας επιβατι¬ 
κών αυτοκινήτων δημόσιας χρήσης με ή χωρίς μετρη¬ 
τή (ταξί - αγοραία) που στην άδεια κυκλοφορίας τους 
γράφεται ως έδρα τους διοικητική μονάδα που βρί¬ 
σκεται μέσα στα όρια της περιοχής Αθηνών - Πειραιώς 
- περιχώρων και 244/87 (Α' 104) «Περί κανονισμού λει¬ 
τουργίας επιβατικών αυτοκινήτων δημόσιας χρήσης 
(ταξί - αγοραία) όλης της χώρας εκτός εκείνων που έ¬ 
χουν έδρα στην περιοχή Αθηνών - Πειραιώς και περι¬ 
χώρων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της παρ. 5 του άρθρου 25 του Ν. 
588/77 (Α' 148) «Περί οργανώσεως των Αστικών Συγκοι¬ 
νωνιών Πρωτευούσης και άλλων τινών διατάξεων σε συν¬ 
δυασμό με την περίπτωση γ' του άρθρου 2 του ιδίου νό¬ 
μου, όπως η περίπτωση αυτή αντικαταστάθηκε με το άρ¬ 
θρο 14του Ν. 1437/1984 (Α' 59). 

β) του άρθρου 29Ατου Ν. 1558/1984 (Α' 137) «Κυβέρνη¬ 
ση και Κυβερνητικά Όργανα» όπως αυτό προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκε με το άρθρο 1 παρ. 2α του Ν. 2469/1997 (Α' 38). 

2. Την αριθ. 830/18.9.97 (Β' 839) κοινή απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «Ανάθεση αρμοδιοτήτων του Υπουργού Μετά- 

φορών και Επικοινωνιών στον Υφυπουργό Μεταφορών 
και Επικοινωνιών». 

3. Την απόφαση του Πρωθυπουργού και του Υπουργού 
Εσωτερικών, Δημ. Διοίκησης και Αποκέντρωσης με αριθ. 
ΔΙΔΚ/Φ. 1/20199/5.9.97 (Β' 810) «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης». 

4. Την αριθ. 1 107147/1239/0006/4/4.10.96 (Β' 922) από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

5. Το γεγονός ότι απότις διατάξειςτου διατάγματος αυ¬ 
τού δεν προκαλείται δαπάνη σε βάρος του κρατικού προ¬ 
ϋπολογισμού. 

6. Την αριθμ. 179/1997 γνωμοδότηση του Συμβουλίου 
της Επικράτειας με πρόταση του Υπουργού ΔημόσιαςΤά- 
ξης, και των Υφυπουργών Εσωτερικών, Δημ. Διοίκησης 
και Αποκέντρωσης, Οικονομικών και Μεταφορών και Επι¬ 
κοινωνιών, αποφασίζουμε: 

Άρθρο 1 

Μετά την περίπτωση β' της παρ. 1 του άρθρου 2 των 
Π.Δ/των 243/87 και 244/87 (Α' 104) προστίθεται περίπτω¬ 
ση γ' η οποία έχει ως εξής: 

«γ'. Τα νήπια που μεταφέρονται στην αγκαλιά των συνο¬ 
δών τους στα πίσω καθίσματα του οδηγού δεν υπολογί¬ 
ζονται ως επιβάτες». 

Η περίπτωση γ' γίνεται δ' και αντικαθίσταται ως εξής: 

«δ’. Έχουν κυβισμό μηχανής τα μεν βενζινοκίνητα και υ- 
γραεριοκίνητα από 1.400 κυβικά εκατοστά ή 10 ΗΡ μέχρι 
2.500 κυβικά εκατοστά. Τα δε πετρελαιοκίνητα από 1.600 
κυβικά εκατοστά ή 11 ΗΡ έως 3.000 κυβικά εκατοστά. 

Τα υπόψη κυβικά μηχανής ή οι φορολογίσιμοι ίπποι α¬ 
φορούν και τα συμβατικής τεχνολογίας αυτοκίνητα και τα 
αντιρρυπαντικής τεχνολογίας αυτοκίνητα. 

Οι πιο κάτω περιπτώσεις δ' και ε' γίνονται ε' και ζ' αντί¬ 
στοιχα. 

Άρθρο 2 

Η περίπτωση γ' της παραγράφου 5 του άρθρου 8 του 
Π.Δ/τος 244/1987 (Α' 104) αντικαθίσταται ως εξής: 

«Σε περιπτώσεις που ορίζεται περιοχή κοινής λειτουρ¬ 
γίας αυτοκινήτων ταξξί. Εφόσον σε κάποια περιοχή (π.χ. 
αεροδρόμιο, λιμάνι, μεγάλη ξενοδοχειακή μονάδα κ.λπ.) 
ορισμένες ώρες την ημέρα ή εποχιακά, παρουσιάζεται για 
Ε.Δ.Χ. αυτοκίνητα αυξημένη ζήτηση που δεν μπορεί να 
καλυφθεί ικανοποιητικά από τα Ε.Δ.Χ. αυτ/τα είτε αυτά έ¬ 
χουν έδρα την περιοχή αυτή είτε δεν υπάρχει έδρα ταξί 
στην διοικητική αυτή μονάδα και εφόσον αποδεικνύεται 
από πραγματικά δεδομένα ότι δεν υφίστανται οι προϋπο¬ 
θέσεις χορήγησης νέων αδειών ταξί στη διοικητική αυτή 
μονάδα, ο οικείος Νομάρχης ύστερα από γνώμη της Νο¬ 
μαρχιακής Επιτροπήςτου άρθρου 3του Ν. 1437/1984 και 
ύστερα από έγγραφη γνώμη των οικείων επαγγελματικών 
οργανώσεων ιδιοκτητών Ε.Δ.Χ. αυτοκινήτων μπορεί με α¬ 
πόφασή του να ορίζει περιοχή κοινής λειτουργίας 
αυτ/των ταξί. Στην απόφαση ορισμού μιας περιοχής κοι¬ 
νής λειτουργίας καθορίζονται επίσης τα εξής: 

Οι υποπεριπτώσεις αα'), ββ'), γγ'), δδ') καιεε') παραμέ¬ 
νουν ως έχουν. 


Άρθρο 3 

Η περίπτωση ια' της παρ. 6 του άρθρου 8 του Π.Δ/των 
243/87 και 244/87 (Α' 104) συμπληρώνεται ως εξής: 

«ια» Να διαθέτει αρκετή ποσότητα κερμάτων για ακριβή 
είσπραξη του κομίστρου και να δίνει απόδειξη στον επι¬ 
βάτη όταν του ζητηθεί. Η δε απόδειξη υποχρεωτικά θα α¬ 
ναγράφει τον αριθμό κυκλοφορίας του οχήματος. 

Άρθρο 4 

Η παράγραφος 2του άρθρου 11 των Π.Δ/των 243/1987 
και 244/1987 συμπληρούται ως εξής: 

«Καθώς και άλλων υλικών που ρυπαίνουν το χώρο του 
αυτοκινήτου». 

Άρθρο 5 

Η παράγραφος 2 του άρθρου 16 Π.Δ/των 243/1987 και 
244/1987 αντικαθίσταται ως εξής: 

«Το ταξίμετρο είναι τοποθετημένο στο εμπρόσθιο τμή¬ 
μα του αυτοκινήτου και σε τέτοιο σημείο ώστε να φαίνεται 
καθαρά από τον οδηγό και τους επιβάτες. Στα αυτοκίνητα 
που προορίζονται για αντικατάσταση αυτοκινήτων ταξί ή 
που τίθενται σε κυκλοφορία ως νέα αυτοκίνητα ταξί μπο¬ 
ρούν να φέρουν ταξίμετρο χωνευτό ή όχι σε τέτοια θέση 
ώστε να μην υφίσταται πρόκλησης ατυχήματος στους ε- 
πιβαίνοντες». 

Άρθρο 6 

1. Στο τέλος της περίπτωσης δ' της παρ. 2 του άρθρου 
14 των Π.Δ/των 243/87 και 244/87 προστίθεται και το αδί¬ 
κημα απαγωγής και σύστασης συμμορίας (άρθρα 322, 
324, 327 και 187 Π.Κ.). 

2. Η παράγραφος 8του ίδιου πιο πάνω άρθρου και ίδιων 
Π.Δ/των τροποποιείται ως εξής: 

«Η ειδική άδεια ανανεώνεται κάθε πέντε (5) χρόνια. Η α¬ 
νανέωση της ειδικής άδειας γίνεται με θεώρησή της από 
την υπηρεσία Συγκοινωνιών που τη χορήγησε ή την επέ- 
κτεινε, ενώ παράλληλα ενημερώνεται το Κέντρο Ηλε¬ 
κτρονικού Υπολογιστή του Υπουργείου Μεταφορών και 
Επικοινωνιών. Για την ανανέωσή της οι ενδιαφερόμενοι 
δύο (2) τουλάχιστον μήνες πριν τη λήξη ισχύος της κατα¬ 
θέτουν στην αρμόδια υπηρεσία Συγκοινωνιών αίτηση α¬ 
νανέωσης συνοδευόμενη από τα δικαιολογητικά που α- 
ναφέρονται στην περίπτωση β' της παραγράφου 4 και 
στις περιπτώσεις α', β' και γ' της παραγράφου 5 του άρ¬ 
θρου αυτού. Σε περίπτωση που περάσει εξάμηνο απάτην 
ημερομηνία λήξης ισχύος του ειδικής άδειας και δεν έ¬ 
χουν υποβληθεί αίτηση ανανέωσης της ειδικής άδειας και 
τα πλήρη δικαιολογητικά, αυτή θεωρείται ως αφαιρεθεί- 
σα και η επαναχορήγησή της γίνεται αφού ο ενδιαφερό¬ 
μενος προσκομίσει μαζί μετά προβλεπόμενα δικαιολογη- 
τικά για την ανανέωση της ειδικής άδειας οδήγησης και 
παράβολο υπέρ του δημοσίου ταμείου πενταπλάσιο του 
παράβολου που υποβάλλεται για την απόκτηση της ειδι¬ 
κής αυτής άδειας. Σε περίπτωση που περάσει πενταετία 
από την ημερομηνία λήξης ισχύος της ειδικής άδειας και 
δεν έχουν υποβληθεί αίτηση ανανέωσης και τα πλήρη δι- 
καιολογητικά αυτή θεωρείται ως αφαιρεθείσα και η επα¬ 
ναχορήγησή της γίνεται αφού ο ενδιαφερόμενος ανταπο- 
κριθεί με επιτυχία στην ειδική εξέταση. 

Άρθρο 7 

Η παράγραφος 9 του άρθρου 21 των Π .Δ/των 243/87 και 
244/87 αντικαθίσταται ως εξής: 

«Το Πειθαρχικό Συμβούλιο Α' βρίσκεται σε απαρτία ό¬ 
ταν παρίστανται δύο τουλάχιστον μέλη του με δικαίωμα 
ψήφου στα οποία συμπεριλαμβάνεται απαραίτητα ο εκτε- 
λών καθήκοντα προέδρου και ο εκπρόσωπος της αστυνο¬ 
μίας ή ο αναπληρωτής του. 

Σε περίπτωση κωλύματος του εκπροσώπου της οικείας 
υπηρεσίας Συγκοινωνιών μετέχει σαν Πρόεδρος στις συ¬ 
νεδριάσεις ο νόμιμος αναπληρωτής του. 

Οι αποφάσεις του Πειθαρχικού Συμβουλίου Α' λαμβά- 
νονται με απόλυτη πλειοψηφία των παρόντων μελών. 

Σε περίπτωση ισοψηφίας γίνεται παραπομπή σε επόμε¬ 
νη συνεδρίαση. 

Το Πειθαρχικό Συμβούλιο Β' σε απαρτία ότανπαρίστα- 
νται τρία (3) τουλάχιστον μέλη του με δικαίωμα ψήφου 
στα οποία συμπεριλαμβάνεται απαραίτητα ο εκτελών κα¬ 
θήκοντα προέδρου και ο εκπρόσωπος της Αστυνομικής 
Αρχής. 

Οι αποφάσεις του Β' Πειθαρχικού Συμβουλίου λαμβά- 
νονται με απόλυτη πλειοψηφία των παρόντων μελών. Σε 
περίπτωση ισοψηφίας γίνεται παραπομπή σε επόμενη συ¬ 
νεδρίαση. 


Άρθρο 8 

1. Μετά την παράγραφο 5 του άρθρου 23 των Π.Δ/των 


243/87 και 244/87 ακολουθεί παράγραφος 6 η οποία ορί¬ 
ζει τα εξής: 

1. «6» Οι παραβάτες των διατάξεων της απόφασης του 
Υπουργού Μεταφορών και Επικοινωνιών που προβλέπε- 
ται από τις διατάξεις της περίπτωσης δ' της παρ. 2 του άρ¬ 
θρου 3 των πιο πάνω Π.Δ/των «Περί ειδικών όρων προϋ¬ 
ποθέσεων είδους και τρόπου της διαφήμισης στα αυτοκί¬ 
νητα ταξί και αγοραία τιμωρούνται με διοικητικό πρόστιμο 
εκατό (100.000) χιλιάδων δραχμών και αφαίρεση των 
στοιχείων κυκλοφορίας του αυτοκινήτου (άδεια κυκλοφο¬ 
ρίας και κρατικές πινακίδες για ένα (1) μήνα). 

2. Η ακόλουθη παράγραφος «6» λαμβάνει αριθμό «7». 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 


Αθήνα, 12 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΓΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠ. ΕΣΩΤ., ΔΗΜ. ΔΙΟΙΚΗΣΗΣ 
ΚΑΙ ΑΠΟΚ/ΣΗΣ 

ΣΤΑΥΡΟΣ ΜΠΕΝΟΣ 
ΛΑΜΠ. ΠΑΠΑΔΗΜΑΣ 

ΔΗΜ. ΤΑΞΗΣ 

ΓΈΩΡΠΟΣ ΡΩΜΑΙΟΣ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 

ΥΦΥΠ. ΜΕΤ/ΡΩΝ & ΕΠΙΚ/ΝΙΩΝ 

ΕΜΜ. ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

I _ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΗ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

Βασ. Όλγας 188,1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

50.000 δρχ. 

2.500 δρχ. 

50.000 » 

2.500 » 

10.000 » 

500 » 

50.000 * 

2.500 » 

25.000 » 

1.250 » 

10.000 » 

500 - 

5.000 » 

250 » 

10.000 » 

500 » 

3.000 » 

150 » 

250.000 » 

12.500 » 

10.000 - 

500 » 

200.000 - 

10.000 » 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά_ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











